Dodatok - zoznam zrealizovaných úprav

Na základe rozhodnutia ministra školstva, vedy, výskumu a športu SR sa Štátny vzdelávací program pre základné umelecké školy schválený dňa 4. 2. 2015 pod číslom 2015-6346/5841:1-10A0 s platnosťou od septembra 2015 v znení doplnkov a zmien z 15. júna 2015 pod číslom 2015-6346/29045:3-10A0 s účinnosťou od 1. septembra 2015 mení a dopĺňa nasledovne:

RÁMCOVÉ UČEBNÉ PLÁNY ŠVP PRE ZUŠ – HO, TO, LDO, VO A OAVMT

Hudobný odbor:
1. Za učebný plán č. 18 sa vkladá nový učebný plán č. 18a a poznámka:
„
Učebný plán číslo	18a	
Stupeň	Druhá časť I. stupňa základného štúdia	
Študijné zameranie:	Hra na elektrickej gitare
Hra na basovej gitare	
Vek	od 11 rokov	
Dĺžka štúdia	4 roky	
Predmet:	Ročník:	
	        1.            2.            3.            4.  	
	              (počet hodín týždenne)	
1.  Hra na nástroji, 
     hra z listu,
     príprava   
     k súhre              
2.  Komorná hra
3.  Hudobná náuka
4.  Improvizácia
 	       1,5          1,5          1,5          1,5

          -          1 - 2        1 - 2        1 - 2
       1,5          1,5          1,5           -
        -              -              -            0,5
 	
Spolu:	       3            4 - 5       4 - 5         3 - 4	

 

Poznámka k UP č. 18a: Komornú hru je možné zaradiť v 1. ročníku v rámci voliteľných vyučovacích predmetov.“.

Výtvarný odbor:
2. Vypúšťajú sa pôvodné poznámky k učebným plánom výtvarného odboru a nahrádzajú sa novými poznámkami, ktoré znejú:
„Výtvarný odbor

POZNÁMKY K UČEBNÝM PLÁNOM

Na štúdium vo výtvarnom odbore je možné prijať žiakov (v súlade s § 52 školského zákona), ktorí na prijímacích skúškach výtvarným prejavom (vlastná kresba, maľba) preukážu určitú mieru nadania a talentu (súboru schopností, ktoré umožňujú osobité, nadpriemerné výkony z hľadiska tvorivosti v niektorej z oblastí výtvarného vyjadrovania sa). Žiak je zaradený do ročníka s ohľadom na jeho vek a schopnosti (dôležité je prihliadať na to, že výtvarná vyspelosť – myslenie žiaka je úmerné jeho veku; chýbajúce technické zručnosti je možné získať/doplniť si aj vo vyšších ročníkoch).
Štúdium sa nečlení na predmety. Zahŕňa disciplíny plošné (kreslenie, maľovanie, grafika, fotografia, 2D dizajn ...), priestorové (modelovanie, skulptúra, objekt, 3D dizajn, architektúra ...), intermediálne (kombinácia médií, inštalácia ...), akčné (performancia, happening, sociálna plastika ...) aj multimediálne (video, elektronické médiá, zvukové umenie ...). Primerane veku (prevažne formou výtvarnej interpretácie, galerijnej animácie a neskôr aj štúdia odborných časopisov, literatúry a elektronických zdrojov) je žiakom sprístupňované historické i novodobé umenie. Tieto disciplíny a činnosti sa môžu v rámci jedného vyučovania prelínať alebo dopĺňať. Žiakovi má byť umožnené spoznať v priebehu štúdia celú šírku výtvarných disciplín a postupne sa profilovať podľa svojho nadania a záujmu. 
Jednotlivé výtvarné činnosti podliehajú hodnoteniu a klasifikácii, ktorá sa uvádza na konci I. a na konci II. polroka na tlačivách schválených MŠVVaŠ SR (napr. katalógový list žiaka a vysvedčenie). Pre potreby vykazovania a hodnotenia sú jednotlivé výtvarné činnosti považované za vyučovacie predmety. Učiteľ má možnosť do voľných políčok školských tlačív dopísať aj činnosti (vyučovacie predmety), ktoré sa podľa ŠkVP na škole vyučujú, ale v tlačivách absentujú. 
Skupinou hlavných predmetov sú v tomto zmysle v prípravnom štúdiu tieto výtvarné činnosti: kreslenie, maľovanie a modelovanie.
Skupinou hlavných predmetov sú v tomto zmysle v prvej časti a v druhej časti I. stupňa základného štúdia tieto výtvarné činnosti: kreslenie, maľovanie, grafika, fotografia, dizajn, priestorové vytváranie, modelovanie, intermediálna a multimediálna tvorba.
Hlavný predmet alebo skupinu hlavných predmetov si v tomto zmysle na II. stupni základného štúdia a v štúdiu pre dospelých určí a uvedie škola v príslušnom ŠkVP.
Každý stupeň štúdia je ukončený verejnou prezentáciou – výstavou.

Prípravné štúdium
Prípravné štúdium výtvarného odboru ZUŠ je určené pre nadané deti v predškolskom veku. Zahŕňa plošné i priestorové výtvarné činnosti s dôrazom na spontánny detský výtvarný prejav. 

Základné štúdium I. stupeň
Prvá časť I. stupňa základného štúdia výtvarného odboru ZUŠ zodpovedá veku 7 až 10 rokov. Žiaci sú prijímaní na štúdium na základe absolvovania prípravného štúdia alebo na základe prijímacej skúšky. Osvojujú si základné procesy, prostriedky a techniky výtvarných disciplín. Štúdium zahŕňa kreslenie, maľovanie, grafiku, modelovanie, priestorové a akčné vytváranie i zoznamovanie s multimédiami; primerane veku (prevažne formou výtvarnej interpretácie) je žiakom sprístupňované historické i novodobé umenie.
Druhá časť I. stupňa základného štúdia výtvarného odboru ZUŠ zodpovedá veku 11 až 15 rokov. Žiaci sú prijímaní na štúdium na základe absolvovania prvej časti           I. stupňa základného štúdia alebo na základe prijímacej skúšky. Štúdium obsahuje kreslenie, maľovanie, grafiku, modelovanie, fotografiu, dizajn, elektronické médiá, priestorové vytváranie, akčné vytváranie, základy z architektonicko-priestorového vytvárania, video a animáciu – proporcionalitu jednotlivých zložiek volí učiteľ na základe podmienok školy a profilácie žiakov v súlade so ŠkVP. Žiaci sa oboznamujú s dejinami umenia, s novodobými i súčasnými tendenciami.

Rozšírené štúdium I.
Je štúdium, ktoré obsahovo zodpovedá druhej časti I. stupňa základného štúdia, ale má väčšiu časovú dotáciu. Je určené najmä žiakom, ktorí sa pripravujú na talentové skúšky na strednú umeleckú školu. Väčší dôraz je aj na znalosti z dejín umenia a súčasných tendencií umenia.

Základné štúdium II. stupeň
Štúdium zodpovedá stredoškolskému veku, t. j. 16 až 19 rokov. Žiaci sú prijímaní na štúdium na základe absolvovania I. stupňa základného alebo rozšíreného štúdia alebo na základe prijímacej skúšky. Štúdium sa špecializuje na média alebo disciplíny podľa zamerania žiaka (dôraz je kladený na koncepčné myslenie, tvorivosť, zručnosti, informovanosť o aktuálnych tendenciách umenia a na kritickú sebareflexiu žiaka.

Rozšírené štúdium II.
Zodpovedá obsahu základného štúdia II., ale má väčšiu časovú dotáciu s možnosťou dôkladnejšieho venovania sa zvolenému médiu alebo disciplíne. Je určené najmä žiakom, ktorí sa pripravujú na talentové skúšky na vysokú školu v študijných odboroch výtvarné umenie, dizajn, reštaurovanie alebo architektúra. Súčasťou štúdia sú znalosti z dejín zvoleného odboru, znalosti súčasného umenia a rozvíjanie kritického myslenia a sebareflexie.

Štúdium pre dospelých
Individuálny študijný program v rámci skupinového vyučovania, zameraný na prehĺbené štúdium (s možnosťou špecializácie) alebo na prípravu na ďalšie štúdium výtvarnej profesie. Program štúdia môže byť zameraný aj na ľudové umelecké remeslá a techniky s cieľom samostatnej tvorby v tejto oblasti alebo ako príprava na kvalitnú amatérsku tvorbu.“.

3. V učebnom pláne č. 52 v piatom riadku v druhom stĺpci sa vypúšťajú slová „1 až 2 roky“ a nahrádzajú sa slovami „1 alebo 2 roky“. Pôvodný text v jedenástom riadku v druhom stĺpci sa nahrádza textom, ktorý znie: 
„Vyučovanie prostredníctvom výtvarných činností žiaka;
je organizované formou hravých výtvarných činností sprostredkujúcich poznávanie jednoduchých výrazových prostriedkov, technických postupov a materiálov v spojení so spontánnym sebavyjadrovaním.“.

4. V učebnom pláne č. 53 vo štvrtom riadku v druhom stĺpci sa vypúšťajú slová „žiaci 1. až 4. ročníka ZŠ“ a nahrádzajú sa slovami „7 až 10 rokov“. Pôvodný text v dvanástom riadku v druhom stĺpci sa nahrádza textom, ktorý znie:
„Vyučovanie prostredníctvom výtvarných činností žiaka je orientované na experimentovanie (materiálno-technické, s vyjadrovacími prostriedkami), uplatnenie jeho fantázie a predstavivosti, na prekonávanie schém zobrazovania a myslenia a na podporu vlastných žiakových riešení na úrovni obsahu i formy.
Vo vyučovaní je zastúpené plošné a priestorové vytváranie a jednotlivé disciplíny (kresba, maľba, grafika, modelovanie, priestorové a akčné vytváranie).
Primerane veku, prevažne formou výtvarnej interpretácie a rozhovorov o umení je žiakom sprístupňované historické i súčasné umenie.“.

5. V učebnom pláne č. 54 vo štvrtom riadku v druhom stĺpci sa vypúšťajú slová „žiaci 5. až 9. ročníka ZŠ“ a nahrádzajú sa slovami „11 až 15 rokov“. Pôvodný text v dvanástom riadku v druhom stĺpci sa nahrádza textom, ktorý znie:
„Vyučovanie prostredníctvom činností žiaka.
Je orientované na experimentovanie s technikami, materiálmi, vyjadrovacími prostriedkami i témami, formou vecných, aspektových a analyticko-syntetických štúdií, ktoré vyúsťujú do samostatnej operatívnosti tvorby žiaka (jeho vlastných tvorivých riešení). 
Vo vyučovaní je zastúpené plošné a priestorové vytváranie a jednotlivé disciplíny (kresba, maľba, grafika, modelovanie, fotografia, dizajn, elektronické médiá, priestorové vytváranie, akčné vytváranie, video a animácia) – proporcionalitu jednotlivých disciplín a činností volí učiteľ na základe podmienok školy a profilácie žiakov. 
Žiakom sú priebežne sprostredkované poznatky o súčasnom výtvarnom umení, dizajne a architektúre.“.

6. V učebnom pláne č. 55 vo štvrtom riadku v druhom stĺpci sa vypúšťajú slová „žiaci 5. až 9. ročníka ZŠ“ a nahrádzajú sa slovami „11 až 15 rokov“. Pôvodný text v dvanástom riadku v druhom stĺpci sa nahrádza textom, ktorý znie:
„Vyučovanie prostredníctvom činností žiaka, s vyššou časovou dotáciou a s prehĺbeným štúdiom zvolených ťažiskových disciplín; je orientované na experimentovanie s technikami, materiálmi, vyjadrovacími prostriedkami, témami v nižších ročníkoch cez štúdie (vecné, aspektové, analyticko-syntetické) k samostatnej operatívnosti tvorby žiaka.
Vo vyučovaní je zastúpené plošné aj priestorové vytváranie a jednotlivé disciplíny (kresba, maľba, grafika, modelovanie, fotografia, dizajn, elektronické médiá, priestorové vytváranie, akčné vytváranie, video a animácia) – proporcionalitu jednotlivých zložiek volí učiteľ na základe podmienok školy a profilácie žiakov; žiakom sú priebežne sprostredkované poznatky o súčasnom výtvarnom umení, dizajne a architektúre.
Časť vyučovacích hodín je možné vymedziť na špecializovaný kurz venovaný niektorému médiu alebo technike;
Viac času je venovaného na spoznávanie moderného a súčasného umenia prostredníctvom štúdia literatúry, časopisov, elektronických zdrojov, diskusií a podľa možností školy návštev galérií.“.

7. V učebnom pláne č. 56 vo štvrtom riadku v druhom stĺpci sa vypúšťajú slová „žiaci 1. až 4. ročníka stredných škôl“ a nahrádzajú sa slovami „16 až 19 rokov“. Pôvodný text v jedenástom riadku v druhom stĺpci sa nahrádza textom, ktorý znie:
„Vyučovanie prostredníctvom výtvarných činností žiaka. 
Štúdium je zamerané na výtvarnú profiláciu žiaka na určitú oblasť vizuálnych umení, na médium alebo disciplínu.
Dôraz je kladený na tvorbu vlastných konceptov a ich realizáciu.
Súbežne žiaci spoznávajú aktuálne tendencie umenia a jeho teoretickú a kritickú reflexiu prostredníctvom štúdia literatúry, časopisov, elektronických zdrojov, diskusií a (podľa možností školy) návštev galérií.“.

8. V učebnom pláne č. 57 vo štvrtom riadku v druhom stĺpci sa vypúšťajú slová „žiaci 1. až 4. ročníka stredných škôl“ a nahrádzajú sa slovami „16 až 19 rokov“. Pôvodný text v jedenástom riadku v druhom stĺpci sa nahrádza textom, ktorý znie:
„Vyučovanie prostredníctvom výtvarných činností žiaka. 
Rozšírené štúdium umožňuje žiakom pracovať na vyučovacích obsahoch druhého stupňa s väčšou časovou dotáciou, v rozšírenej a v prehĺbenej forme.
Žiaci sa môžu podľa vlastnej profilácie špecializovať na určitú oblasť vizuálnych umení, na zvolené médium alebo disciplínu. Súčasťou sú štúdie (vecné, aspektové, analyticko-syntetické) v danom médiu. Dôraz je popri tom kladený na tvorbu vlastných konceptov a ich realizáciu.
Zvláštna pozornosť je venovaná individuálnej príprave na ďalšie štúdium – po výtvarnej i teoretickej stránke.
Súbežne žiaci spoznávajú aktuálne tendencie výtvarného umenia, dizajnu, architektúry a ich teoretickú a kritickú reflexiu prostredníctvom štúdia literatúry, časopisov, elektronických zdrojov, diskusií a (podľa možností školy) návštev galérií.“.

9. V učebnom pláne č. 58 vo štvrtom riadku v druhom stĺpci sa vypúšťajú slová „dospelí žiaci po ukončení školskej dochádzky“ a nahrádzajú sa slovami „od 19 rokov (resp. žiak po ukončení SŠ)“. Pôvodný text v jedenástom riadku v druhom stĺpci sa nahrádza textom, ktorý znie:
„Vyučovanie prostredníctvom výtvarných činností. 
Vyučovanie umožňuje rozvíjať umelecké zámery, zdokonaľovať sa v technikách a vo výtvarnom vyjadrení; predpokladá sa špecializovaný záujem o vybrané médium, výtvarnú alebo remeselnú disciplínu.
Zvláštna pozornosť je venovaná spoločným diskusiám a reflexii diania na aktuálnej
výtvarnej scéne, spoznávaniu aktuálnych tendencií výtvarného umenia, dizajnu, architektúry prostredníctvom štúdia literatúry, časopisov, elektronických zdrojov,
a (podľa možností školy) návštev galérií.“.

Odbor audiovizuálnej a multimediálnej tvorby:
10. Pred učebný plán č. 59 sa vkladajú poznámky a učebný plán č. 58a:
„ODBOR AUDIOVIZUÁLNEJ A MULTIMEDIÁLNEJ TVORBY

POZNÁMKY K UČEBNÝM PLÁNOM

Prípravné štúdium - do prípravného štúdia v odbore audiovizuálna a multimediálna tvorba sa žiaci prijímajú na základe výsledkov talentových skúšok. Podmienkou na prijatie je preukázanie predpokladov na štúdium a záujem o štúdium v odbore. Dĺžka štúdia je 1 alebo 2 roky v závislosti od vyspelosti žiaka, miery zvládnutia učiva, technickej zručnosti, schopnosti využívania IKT a preukázanej kreativity.                   V prípravnom štúdiu sa za hlavný predmet považuje úvod do práce s kamerou, zvukom a strihom.

V prípravnom štúdiu sa vyučuje v skupine 2 až 6 žiakov.
V druhej časti I. stupňa základného štúdia sa vyučuje v skupine 2 až 6 žiakov.
V II. stupni základného štúdia sa vyučuje v skupine 4 až 8 žiakov.
V štúdiu pre dospelých sa vyučuje v skupine 4 až 8 žiakov.

Druhá časť I. stupeň - žiaci sú prijímaní na štúdium na základe absolvovania prípravného štúdia alebo na základe výsledkov talentovej skúšky. 
Žiak, ktorý je absolventom primárneho umeleckého vzdelávania literárno-dramatického odboru alebo primárneho umeleckého vzdelávania výtvarného odboru základnej umeleckej školy môže byť prijatý do 1. ročníka nižšieho sekundárneho umeleckého vzdelávania základnej umeleckej školy odboru audiovizuálna a multimediálna tvorba bez talentovej skúšky. V druhej časti I. stupňa základného štúdia tvoria skupinu hlavných predmetov: práca s kamerou, práca so strihom a práca so zvukom.

Základné štúdium II. stupeň - žiaci sú prijímaní na štúdium na základe absolvovania I. stupňa základného štúdia alebo na základe výsledkov talentovej skúšky. V základnom štúdiu II. stupeň tvoria skupinu hlavných predmetov: práca s kamerou, práca so strihom a práca so zvukom.

Štúdium pre dospelých je študijný program zameraný na prehĺbené štúdium alebo prípravu na ďalšie štúdium v odboroch audiovizuálnej a multimediálnej tvorby; resp. na samostatnú tvorbu v oblasti audiovizuálnej a multimediálnej tvorby. Uchádzači sú prijímaní na štúdium na základe absolvovania II. stupňa základného štúdia alebo na základe výsledkov talentovej skúšky. V štúdiu pre dospelých tvoria skupinu hlavných predmetov: práca s kamerou, práca so strihom a práca so zvukom.

Vyučovanie odboru audiovizuálna a multimediálna tvorba je možné organizovať v blokoch. Zoradenie vyučovaných predmetov a ich časovú dotáciu upravuje ŠkVP, pričom sa rámcovo riadi platným ŠVP.

Učebný plán číslo	58a	
Stupeň štúdia	Prípravné štúdium	
Študijné zameranie	Audiovizuálna a multimediálna tvorba	
Vek	od 8 rokov 	
Dĺžka štúdia	1 alebo 2 roky 	
Počet žiakov v skupine	2 až 6 	
Predmet:	Ročník: 	
	1	2	
	(počet hodín týždenne)	
Úvod do práce                 s témou

Úvod do práce s kamerou, zvukom a strihom	0,5

2
	0,5

2
	
Spolu	2,5                                  2,5	
„

Vyššie uvedený dokument má nasledovnú doložku:

Schválilo Ministerstvo školstva, vedy, výskumu a športu Slovenskej republiky dňa 20. januára 2016 pod číslom 2016-6346/29045:3-10A0 pre základné umelecké školy s účinnosťou od 20. januára 2016.